《徐制参挽歌》
宋代·王柏

北风北风兮岁律告终，岂惟岁律兮嗟世道之益穷。
有美君子兮，非斯世之人物。
有古人之风兮，有无我之德。
我亦何知兮，托先世之余契。
两书相劳苦兮，蔼然敬爱之意。
迹虽疏兮此心不忘，死生契阔兮怅十二里之高冈。
歌薤露之卒章兮，有泪滂滂。

作者简介：王柏（1197-1274），字会之，婺州金华人。生于宋宁宗庆元三年，卒于度宗咸淳十年，年七十八岁。少慕诸葛亮为人，自号长啸，三十岁后以为“长啸非圣门持敬之道”，遂改号鲁斋。金华（今属浙江）人。从何基学，以教授为业，曾受聘主丽泽、上蔡等书院。度宗咸淳十年卒，年七十八，谥文宪。柏著述繁富，有《诗疑》、《书疑》等，大多已佚。其诗文集《甲寅稿》亦已佚，明正统间六世孙王迪裒集为《王文宪公文集》二十卷，由义乌县正刘同于正统八年（一四四三）刊行。事见《续金华丛书》本卷末附《王文宪公圹志》，《宋史》卷四三八有传。